
e Di Lembah Klang, lebih 30 gangguan bekalan
besar dilaporkan sepanjang 2023, banyak daripadanya
berpunca daripada pencemaran sumber mentah
seperti Sungai Selangor yang menjadi nadi bekalan
kepada jutaan pengguna

e Isu air tidak boleh lagi diletakkan di bahu

kerajaan semata-mata. Masyarakat juga perlu

memainkan peranan dalam menjimatkan air,
melaporkan kebocoran dan mengamalkan

gaya hidup lestari

Malaysia antara negara bertuah kerana
dikurniakan sumber air semula jadi yang
banyak, dengan purata taburan hujan me-
lebihi 3,000 milimeter setiap tahun.

Ironinya, negara terus berdepan gang-
guan bekalan air, kebocoran sistem paip
dan pencemaran sungai yang menjejaskan
kehidupan harian rakyat serta pembangu-
nan ekonomi.

Kita menyambut Hari Air Sedunia
baru-baruini, sekali gus perlu memberikan
perhatian serius terhadap isu air ini. Ini
kerana ia bukan lagi semata-mata keper-

luan domestik, bahkan menjadi komponen
asas kestabilan negara, keselamatan makanan dan
kesejahteraan rakyat.

Laporan Ketua Audit Negara (LKAN) 2024 menun-
jukkan kadar liputan bekalan air terawat di Kelantan
hanya sekitar 73.9 peratus, iaitu antara terendah di
negara ini.

Negeri seperti Sarawak dan Sabah juga mencatatkan
kelewatan dalam liputan perkhidmatan. Pada masa
sama, purata kadar Air Tidak Berhasil (NRW) kekal
tinggi pada paras 36.6 peratus.

Di sesetengah negeri, NRW mencecah lebih 50 pera-

tus. Ini bermaksud separuh daripada air dirawat hilang

sebelum sampai ke pengguna.

NRW memberi kesan langsung kepada keberkesanan
operasi dan kelangsungan kewangan operator air. Ia
juga menjejaskan kecekapan sumber kerana air sudah
dirawat menggunakan tenaga, bahan kimia dan kos
logistik namun tidak menghasilkan pulangan.

Dalam jangka panjang, ini meningkatkan tekanan
terhadap tarif dan pelaburan infrastruktur.

Masalah tidak hanya tertumpu di kawasan luar
bandar. Di Lembah Klang, lebih 30 gangguan bekalan
besar dilaporkan sepanjang 2023, banyak daripadanya
berpunca daripada pencemaran sumber mentah seperti
Sungai Selangor yang menjadi nadi bekalan kepada
jutaan pengguna.

Di bawah Perlembagaan Persekutuan, isu air berada
di bawah Senarai Bersama, tetapi dengan pecahan
kuasa yang kompleks.

Sumber air mentah seperti sungai, tasik, kawasan
tadahan dan air bawah tanah adalah berada di bawah
bidang kuasa kerajaan negeri, sebaliknya perkhid-
matan air seperti rawatan dan agihan dikawal selia
oleh Kerajaan Persekutuan menerusi Suruhanjayva
¢Perkhidmatan Air Negara (SPAN).
f Situasi ini mewujudkan jurang koordina-
> si yang kerap menghalang pelaksanaan
&% pelan nasional. Walaupun Majlis Air
Negara (MAN) sudah ditubuhkan

kerajaan negeri dengan Persekutuan, keberkesanan-
nya masih perlu ditambah baik, terutama dalam
menyatukan dasar antara negeri yang berbeza keuta-
maan politik dan strategi pembangunan.

Beberapa negeri seperti Selangor dan Melaka
menunjukkan kesungguhan dengan melabur dalam
sistem pemantauan pintar dan pengurusan permin-
taan air.

Namun, kejayaan jangka panjang memerlukan
pendekatan sistematik dan menyeluruh, termasuk
pengurusan lembangan sungai rentas sempadan
negeri yang lebih bersepadu.

Pada 1 Februari 2024, kerajaan memperkenalkan
pelarasan tarif air domestik di Semenanjung dan
Lactl)uan, dengan kenaikan purata 22 sen per meter
padu.

Ini adalah pelarasan pertama dalam tempoh
hampir dua dekad bagi sesetengah negeri. Tujuannya
adalah untuk membolehkan operator melaksanakan
pembaikan paip, penggantian infrastruktur usang
dan pengurusan lebih cekap.

Perdana Menteri, Datuk Seri Anwar Ibrahim, me-
nyatakan pelarasan ini diluluskan atas permintaan
kerajaan negeri sendiri. Menurut beliau, ada negeri
yang tidak menyemak tarif air lebih 40 tahun.

Kenaikan ini menunjukkan ia bukanlah soal poli-
tik, tetapi satu keperluan rakyat bagi mendapatkan
akses air yang selamat dan berterusan.

Sebagai pelengkap dasar jangka panjang, kerajaan
turut melancarkan Pelan Transformasi Sektor Air
2040 (AIR 2040) yang memperkenalkan lapan pemacu
strategik termasuk pembiayaan alternatif, teknologi
pintar, integrasi data, pengurusan risiko perubahan

iklim, dan pendekatan Neksus Air-Tenaga-Makanan.

AIR 2040 dijangka menjadi kerangka utama pem-
baharuan sektor air sehingga tahun 2040, dengan
pelaksanaan mengikut fasa selaras dengan Rancan-
gan Malaysia Ke-12 (RM12 hingga Rancangan Malay-
sia Ke-15 (RM15).

Ia turut mengetengahkan aspek kesedaran awam
dan advokasi, bagi memastikan masyarakat lebih
celik terhadap nilai air.

Isu air tidak boleh lagi diletakkan di bahu kerajaan
semata-mata. Masyarakat juga perlu memainkan per-
anan dalam menjimatkan air, melaporkan kebocoran
dan mengamalkan gaya hidup lestari.

Pendidikan berkaitan air perlu diperluas dalam
kurikulum sekolah, termasuk kefahaman mengenai
jejak air (water footprint) dan penggunaan air tidak
langsung.

Penggunaan teknologi seperti meter pintar, sistem
pungutan air hujan dan rawatan semula air kelabu
wajar digalakkan di peringkat komuniti dan isi
rumah,

Pelaburan dalam inovasi dan penyelidikan dalam
bidang teknologi air juga mesti disokong secara
sistematik.

Sempena Hari Air Sedunia ini, kita perlu men-
gakui air bukan sahaja keperluan asas, tetapi tonggak
kestabilan dan kedaulatan negara. Negara tidak akan
makmur jika bekalan airnya tidak terjamin.

Justeru, pendekatan pengurusan air negara perlu
berubah, sama ada dari reaktif kepada proaktif, dari
teknikal kepada holistik.

Dengan dasar yang tepat, struktur tadbir urus
yang cekap, dan sikap masyarakat yang lebih ber-
tanggungjawab, Malaysia boleh mencapai kesela-
matan air nasional yang mampan menjelang 2040.





